Dėmesio! Balsių bendruomenė nusprendė atgaivinti nuostabų „Gražiausios sodybos“ konkursą ir jį papildyti „Tvarkingiausios gatvės nominacija“. Paskubėkite registruotis, nes jau skelbiam konkurso pradžią!

Konkursas-apžiūra „Gražiausia sodyba“ bus vykdomas trim etapais.

**Pirmame etape** – vykdomas dalyvių registravimas. Nuo gegužės 11-18d.

**Antras etapas** – komisija lankosi sodybose (apie lankymo laiką ir datą komisija praneš susisiekus su sodybos savininku), jas fotografuoja, nuotraukas patalpina Balsių interneto svetainėje. Nuo gegužės 19 – 25 d.

**Trečias etapas** – internetiniam tinklapy vyksta balsavimas (už jum labiausiai patikusią sodybą). Sumuojami komisijos ir internautų balsai. Nuo gegužės 25 iki birželio 6

Birželio 9 dieną, Balsių šventės metu, bus paskelbti „Gražiausios sodybos“ ir „Tvarkingiausios gatvės “ nominacijų nugalėtojai ir įteikti prizai, diplomai.

**KONKURSO VIETA:** Balsių gyvenvietė ir jos apylinkės, sodų bendrijos.

**KONKURSO DATA IR LAIKAS:** 2012 m. gegužės mėn. 11 dienos iki birželio 6d. Organizatoriai pasilieka teisę keisti sodybų lankymo laiką dėl blogų oro sąlygų. Jei taip atsitiktų apie tai pranešime asmeniškai.

**DALYVIŲ REGISTRACIJA :** išankstinė registracija vykdoma iki gegužės 18 dienos 17 val. elektroniniu paštu julius[@balsiai.org](mailto:info@medziotojusostine.lt) (nurodžius sodybos savininko vardą, pavardę, telefono numerį ir adresą) arba pasiskambinus telefonu 8 62121505.

**NUGALĖTOJŲ IŠAIŠKINIMAS:** Dalyvaujančios konkurse sodybos bus fotografuojamos ir nuotraukos patalpintos internetinėje svetainėje [www.balsiai.org](http://www.balsiai.org) Balsavimas internetu vyks iki birželio 6 d. Vėliau Komisijos ir internautu balai bus sumuojami ir išrinkti nugalėtojai. Birželio 9 d., Balsių šventės metu bus paskelbti „Gražiausios sodybos“ ir „Tvarkingiausios gatvės “ nominacijų nugalėtojai.